Jennifer Lopez Jennifer Lynn Lopez Jennifer Lynn Lopez, mejo conosesta cofà Jennifer Lopez o co'l soranome de J.Lo , ła ze na cantante, atora, bałarina, inprenditora, showgirl, produtora discogràfega e produtora sinematogràfega statunitense. De orizene portoregane, ła ze una intrà łe mazore esponenti de'l pop łatin comersiałi, ła pì rica tra i łatin-mericani inte l'anbiente hollywoodian segondo , e ła pì influente atora ispànega d'America segondo ła łista dei "100 ispàneghi pì influenti" de ła revista . Da'l 1999, Jennifer Lopez ła ga zlansà dieze àlbun, pì volte prezenti a l'interno de ła clasifega de ła Billboard 200. Ła ga vinsesto l'American Music Award for Favorite Pop/Rock Female Artist del 2003 e American Music Award for Favorite Latin Artist del 2007. Ła ze conparìa in numarozi film, e ła ga vinto l'ALMA Award inte el 1998 e inte'l 1999. Ła ze stà ła prima a publegar un film e un album inte'l ziro de na soła setemana portandołi tuti do a'l nùmaro 1 de łe clasifeghe muzegałe e sinematografeghe. Ła condivide 'sto record soło co Barbra Streisand e Whitney Houston. Inte l'avril del 2011, a scuazi 42 ani, ła ze stà nominà "ła dona pì beła del mondo" da'l magazine merican . Ła ga vendesto sìrca 80 miłion de dischi inte ła só carièra e ła stima de'l só patrimonio ła ze de sìrca 400 miłion de dołari. Inte'l 2000 grasie a'l só abito dezenjà da Donatella Versace prezentà a ła serada dei Grammy Award nase Google Immagini, deventando cuindi uno de i abiti pì discusi inte ła storia de'l tapeo roso. Ła sera de'l 7 novenbre 2011 ła ga resevùo da Donatella Versace el premio inte el corso de ła serada a ła Carnegie Hall de New York che selebra onji ano el corajo de łe done che canbia el mond co łe só idee e el só inpenjo. Inte'l 2012 ła vien ełezesta da . Inte'l 2013 ghe vien asenjada ła stèła nùmaro 2500 so ła de Los Angeles e inte'l 2014 ła ze ła prima dona inte ła storia a resever el premio Icon Award a i Billboard Music Awards. Inte ła só cariera ła ga cołesionà 4 sìngołi a łe pozision nº 1 e 10 de ła de ła Billboard Hot 100. Inte'l 2018 durante i MTV Video Music Awards 2018 ghe vien conferìo el premio a ła cariera . Durante ła só cariera ła ga resevesto 2 nominations a i Golden Globe e 2 nominations a i Grammy Award. Ła ze nasùa el 24 de łujo 1969 da na fameja de orizene spanjołe e nadive portoregane a Castle Hill, un cuartier de New York in cui ghe ze na alta consentrasion de portoregani e afromeregani, co taso de criminałità pìtosto ełevà. I zenidori, David Lopez e Guadalupe Rodríguez, i se ga trasferìo da l'izoła caraìbega in serca de fortuna. Par 'sto motivo Jennifer ła ze riusìa ad inparar fin da puteła do łengue, l'ingleze e el spanjoło. Ła ga do sorełe: Lynda e Leslie. Só pare David el ga łaorà cofà vardian noturno a ła Guardian Insurance Company, vanti de deventar un tècnego de computer, e só mare Guadalupe ła zera na cazałìna. Co Jennifer ła ze nasesta, ła fameja ła viveva in un picoło partamento, ma ła ze riusìa ad acuistarghene uno a do piani un paro de ani drìo, concludendo un acuisto che pareva ezajerà par na fameja rełativamente pòvara cofà cueła de i Lopez. Jennifer gaveva ciapà łesion de canto e de dansa sin da l'età de 5 ani. Ła ga frecuentà de łe scołe catòłeghe e in partegołar ła Preston High School, na scoła par sołe toze inte el Bronx. A l'età de 18 ani ła ga łasà ła caza e se ga mantenjesto da só posta, pagandose łe lesion de canto e de bało.